आवास योजना में पिछड़ा चितलवाना, ग्राम सेवकों को नोटिस
प्रधानमंत्रीआवास योजना को बढ़ावा देने के लिए सरकारी स्तर पर भले लाख कोशिशें की जा रही है, लेकिन जालौर जिले की चितलवाना पंचायत समिति पूरे जिले में पिछड़ती नजर रही है। ग्राम पंचायत वार दिये गये लक्ष्य में ग्राम सेवकों की ओर से जमा करवाए गए आवेदन नाम मात्र के ही मिले है। जिसको लेकर बार बार ग्राम सेवकों को नोटिस भी जारी किये जा रहे है, लेकिन ग्राम सेवकों के कान पर जूं तक नहीं रेंग रही है। जिला परिषद के अधिकारी कई बार ग्रामसेवकों को फटकार लगा चुके हैं, लेकिन कोई प्रगति नहीं दिख रही है। ऐसे में इस तरह लक्ष्यों पर खरा नहीं उतरने के कारण ग्राम सेवकों को 17 सीसीए के नोटिस भी थमाए जा रहे है। वहीं आवंटित लक्ष्यों के प्रति लापरवाही ग्राम सेवकों को लेकर जनप्रतिनिधि भी आक्रोश जता रहे है।
जारीकिया 17 सीसीए नोटिस : पंचायतसमिति के विकास अधिकारी रमेश कुमार शर्मा ने ग्राम सेवकों को नोटिस भेज कर मार्च तक लक्ष्यों को पूरा करने बात कही है। वही लक्ष्य पर खरा नहीं उतरने पर उनके विरुद्ध सख्त कार्रवाई की हिदायत भी दी गई है।
ग्राम पंचायत वार: ईटादा ग्राम पंचायत १९२ के लक्ष्य में से ९८ आवेदन, ग्राम पंचायत केरिया २०६ के लक्ष्य में १०५ आवेदन, ग्राम पंचायत खेजडिय़ाली ३२२ का लक्ष्य प्राप्त हुए ९३ आवेदन, ग्राम पंचायत जोरादर २१५ का लक्ष्य प्राप्त हुए ५५ आवेदन, ग्राम पंचायत डावल १७२ प्राप्त हुए ३१ आवेदन, ग्राम पंचायत दुठवा ३२७ का लक्ष्य १०८ आवेदन प्राप्त, ग्राम पंचायत विरावा २०४ का लक्ष्य ७७ आवेदन प्राप्त, ग्राम पंचायत सुराचन्द २२१ का लक्ष्य ९३ आवेदन प्राप्त, ग्राम पंचायत सिवाड़ा २१५ का लक्ष्य प्राप्त हुए आवेदन ८५ प्राप्त हुए। ऐसे में जिला परिषद जालोर की ओर से पंचायत समिति चितलवाना की कुल ग्राम पंचायतों में २०७२ प्रधानमंत्री आवास योजना का लक्ष्य दिया गया। वहीं ग्राम सेवकों की ओर से अब तक केवल ७३९ आवेदन ही प्रस्तुत किये गए। ऐसे में कार्य में भी विलंब हो रहा है।
नहीं करवाई जीओ टेग सेक्शन
पंचायतसमिति की ग्राम पंचायतों में ग्राम सेवकों की ओर से प्रस्तुत किये गये आवेदनों की जीओ टेग भी नहीं करवाई गई है।
इनकाकहना है..
^मुख्यकार्यकारी के निर्देशानुसार ग्राम सेवकों को नोटिस जारी किए गए हैं। प्रधानमंत्री आवास योजना के तहत आवेदन जमा करवाने में बरती गई लापरवाही के कारण अंतिम नोटिस जारी किए गए हैं। इसके बाद कार्रवाई की जाएगी। -रमेश कुमार शर्मा, विकास अधिकारी चितलवाना
नोटिस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva